Publication: Magyar Közlöny
Issue: MK-2001-125 (Year: 2001, Number: 125)
Era: 1990-2004
Section: A Gazdasági Minisztérium vállalkozási célelőirányzatainak szabályozásáról szóló 1/2001. (I. 5.) GM rendelet
Paragraph Index: 24

(2) Az R. 21. §-a (2) bekezdésének b) és d) pontjai helyébe a következő rendelkezések lépnek, ezzel egyidejűleg a (2) bekezdés a következő h) ponttal egészül ki: [Az (1) bekezdésben foglaltakon kívül a Regionális Gazdaságépítési Célelőirányzat forrásainak terhére az alábbi tevékenységekhez nyújtható részben vagy egészben támogatás:] „b) a regionális gazdaság- és vállalkozásstratégiai feladatok megoldását segítő kutatásokhoz, a vállalkozások információhoz jutását és tájékoztatását segítő országos és regionális marketing tevékenységhez, a Széchenyi Terv vállalkozásokkal történő megismertetését szolgáló kiadványok és sajtótermékek, továbbá a Kamarapressz Kht. által kiadott lap megjelentetéséhez;” „d) a Regionális Fejlesztési Holding Rt., a Magyar Államkincstár és az egyéb pályázatkezelő szervezetek e rendeletben és a velük kötött szerződésekben meghatározott feladatainak ellátásához;” „h) a Regionális Fejlesztési Holding Rt. regionális, továbbá elektronikus gazdaságfejlesztési célokat szolgáló alaptőke emeléséhez.”

Source: https://magyarkozlony.hu/hivatalos-lapok/2462c78edfb67a7f670173fcf096bb0a9f555d30/dokumentumok/f7e7a1741ad919e40b6cdaa78997990b54435a50/letoltes